user
வினா:
நாட்டிய அரங்கின் அமைப்பை இளங்கோவடிகள் காட்சிப்படுத்தும் பாங்கு குறித்து உங்கள் கருத்தைக் கூறுக.


assistant
விடை:

சிலம்பு காட்டும் நாட்டிய அரங்கத்திற்கான இடம் :
“எண்ணிய நூலோர் இயல்பினில் வழாஅது
மண்ண கம் ஒருவழி வகுத்தனர்”

கற்றுணர்ந்த சிற்ப நூலாசிரியரால் சொல்லப்பட்ட இயல்பு மாறாத நன்னிலத்தை ஆடல் அரங்கிற்காகத் தேர்ந்தெடுத்தனர்.

மூங்கில் கொணர்தல் :
பொதிகைமலை போன்ற மலைகளிலே நீண்டு வளர்ந்த மூங்கில்களில், ஒரு சாண் அளவு கணுக்களைக் கொண்ட மூங்கில்களைக் கொண்டு வந்தனர்.

ஆடல் அரங்கம் அமைத்தல் :
“நூல்நெறி மரபின் அரங்கம் அளக்கும்.”
நூல்களில் கூறப்பட்ட முறையில் மூங்கில் கோல் அளவுகொண்டு அரங்கம் அமைத்தல்.

மூங்கில் அளவுகோல் :
கைப்பெருவிரலில் இருப்பத்து நான்கு அளவு கொண்டதாக அம்மூங்கிலை வெட்டினர். அதை அரங்கம் அமைக்கும் கோலாகக் கொண்டனர். அதில் ஏழுகோல் அகலமும் எட்டுகோல் நீளமும், ஒருகோல் உயரமும் உடையதாக நாட்டிய அரங்கம் அமைக்கப்பட்டது.
இளங்கோ அடிகள் கி.பி. 2 ஆம் நூற்றாண்டில் பிறந்தவர் என்பதற்கு ஆதாரமாக செங்குட்டுவன் கண்ணகிக்கு கோயில் எடுத்து விழாக் கொண்டாடிய போது இலங்கை மன்னன் கயவாகு உடனிருந்தான் என்பதை இளங்கோவடிகளே,

கடல்சூழ் இலங்கைக் கயவாகு வேந்தனும்
எந்நாட் டாங்கண் இமய வரம்பனின்
நன்னாள் செய்த நாளணி வேள்வியில்

எனக் கூறியுள்ளார்.

கயவாகு மன்னனது ஆட்சி கி.பி 2-ஆம் நூற்றாண்டு என இலங்கை சரித்திரமாகிய மகாவம்சம் கூறுகிறது.

download (2)

சற்றேறக்குறைய 2000 ஆண்டுகளுக்கு முன்பே நாடக அரங்கம் அமைப்பது பற்றி மிக விரிவாகவும் நுணுக்கமாகவும் இளங்கோவடிகள் கூறியுள்ளார்:

எண்ணிய நூலோர் இயல்பினின் வழாஅது
மண்ணகம் ஒருவழி வகுத்தனர் கொண்டு

தேர்ந்த சிற்ப நூலாசிரியர் வகுத்த நெறியில் சிறிதும் பிறழாது, அரங்கம் அமைப்பதற்குச் சிறந்த, குறையில்லாத ஓர் இடத்ததைத் தேர்ந்தெடுத்தனர்.

புண்ணிய நெடுவரைப் போகிய நெடுங்கழைக்
கண்ணிடை ஒருசாண் வளர்ந்தது கொண்டு

பொதிய மலை போன்ற உயர்ந்த புண்ணிய மலைகளிலே, உயராமாக வளர்ந்த மூங்கில்களிலே, கணுவுக்கு கணு ஒரு சாண் தூரம் உள்ளதாக வளர்ந்திருக்கும் மூங்கில் ஒன்றினை வெட்டி வந்தனர்.

நூல்நெறி மரபின் அரங்கம் அளக்கும்
கோல்அளவு இருபத்து நால்விரல் ஆக

நூல்கள் உரைத்த நெறிப்படி, நன்கு வளர்ந்த சராசரி மனிதனின் கைப்பெருவிரலில் இருபத்து நான்கு (ஏறக்குறைய 4 அடி) வரும்படி அளந்து அம்மூங்கிலை ஒரு “கோலாக” துண்டு செய்தனர்.

ஏழுகோல் அகலத்து எண்கோல் நீளத்து
ஒருகோல் உயரத்து உறுப்பினது ஆகி

ஏழு கோல் (28 அடி) அகலமும், எட்டு கோல் (32 அடி) நீளமும், ஒரு கோல் (4 அடி) உயரமும் உள்ள நடன அரங்கம் அமைத்தனர்.

உத்தரப் பலகையொடு அரங்கின் பலகை
வைத்த இடைநிலம் நாற்கோல் ஆக

அவ்வாறு அமைத்த மேடையின் நான்குபுறமும் தூண்களை நிறுத்தி, அவற்றின் மீது உத்தரப் பலகையைப் பொருத்தினர். அரங்கின் மீதும் பலகை பொருத்தினர்.  இவ்விரு பலகைகளுக்கும் இடையில் நான்கு கோல் (16 அடி) உயரம் வைத்தனர்.

ஏற்ற வாயில் இரண்டுடன் பொலியத்
தோற்றிய அரங்கில் தொழுதனர் ஏத்த
பூதரை எழுதி மேல்நிலை வைத்துத்

இவ்வரங்கத்தே கலைஞர்கள் உள்ளே வரவும் வெளியே செல்லவும் இரண்டு வாசல்கள் வைத்தனர்.  அரங்கின் மேல் நிலை மாடத்தில் அனைவரும் வணங்குமாறு நால்வகை வருண பூதங்களின் (வச்சிர தேகன், வச்சிர தத்தன், வருணன், இரத்தகேசுரன்) உருங்களை வரைந்து வைத்தனர்.

தூண்நிழல் புறப்பட மாண்விளக்கு எடுத்து

தூண்களின் நிழல் அரங்கத்திலும் அவையிலும் விழாதவாறு ஒளிவிடும் நிலை விளக்குகளை வைத்தனர். (அவர்கள் மிகச்சிறந்த கட்டிடக்கலை வல்லுனர்களாக இருந்திருக்க வேண்டும்!!!)

ஆங்கு
ஒருமுக எழினியும் பொருமுக எழினியும்
கரந்துவரல் எழினியும் புரிந்துடன் வகுத்தாங்கு

ஒரு பக்கமிருந்து வரும் திரைச்சீலை, இரண்டு பக்கங்களிலிருந்து நடுவே நோக்கி வரும் திரைச்சீலை, மற்றும் மேலிருந்த கீழாக மறைந்திருந்து வரும் திரைச்சீலை ஆகியவற்றை பாங்குடன் அமைத்தனர்.

பொருமுகவெழினி                       கரந்துவரலெழினி

ஓவிய விதானத்து உரைபெறு நிலத்து
மாலைத் தாமம் வளையுடன் நாற்றி

அதன்பின், ஓவியத்துடன் கூடிய மேல் விதானமும் அமைத்தனர். அரங்கம் முழுவதும் புகழ்மிக்க முத்து மாலைகளான சரியும், தூக்கும், தாமமும் அழகுபடத் தொங்கவிட்டனர்.

விருந்துபடக் கிடந்த அருந்தொழில் அரங்கத்து!

இவ்வாறு, புதுமையான அரிய வேலைப்படுகளுடன் அமைக்கப்பெற்றது மாதவியின் ஆடல் அரங்கு.